pühapäev, 24. 10.  Kodavere 1942: Ükskord olnud hundi kõht väga tühi, aga süüa polnud mitte midagi. Ta käinud küll karja juures hiilimas, kuid karjase  kaks väledat ja tugevat koera ei lasknud teda tallede ligi. Metsas ei sattunud ka midagi suupärast kätte.  Äkki nägi hunt isand reinuvaderit mööda lonkimas ja tahtis teda ära süüa. Rebane hakkas kauplema:  "Loeme sajani. Kumb sada ennemalt ära loeb?"  Et kui rebane enne sada täis saab, siis hunt ei tohi teda ära süüa.  Hakatud lugema. Hunt luges: "Ü-üks, ka-aks, ko-olm, ne-li..."  Rebane teind: "Üksi-kaksi kolmenagi, viisi-kuusi kümmenagi, kümme-kümme, sada täis!"  Aga hunt ei  ole rohkem saanudki kui neli. Siis rebane pistnud joostes minema ja jätnud hundi näljasena maha.